CELEX: 62021TN0328
Language: da
Date: 2021-06-09 00:00:00
Title: Sag T-328/21: Sag anlagt den 9. juni 2021 — Airoldi Metalli mod Kommissionen

9.8.2021   
            
            
               DA
            
            
               Den Europæiske Unions Tidende
            
            
               C 320/43
            
         
      Sag anlagt den 9. juni 2021 — Airoldi Metalli mod Kommissionen
      (Sag T-328/21)
      (2021/C 320/49)
      Processprog: engelsk
      
         Parter
      
      
         Sagsøger: Airoldi Metalli SpA (Molteno, Italien) (ved advokaterne M. Campa, M. Pirovano, D. Rovetta, G. Pandey, P. Gjørtler og V. Villante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2021/546 af 29. marts 2021 om indførelse af en endelig antidumpingtold og endelig opkrævning af den midlertidige told på importen af ekstruderet aluminium med oprindelse i Folkerepublikken Kina (1) annulleres
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat seks anbringender.
      
                  1.
               
               
                  Med det første anbringende gøres gældende, at der foreligger en tilsidesættelse af princippet om processuel ligestilling og princippet om god forvaltningsskik, et åbenbart urigtigt skøn og en tilsidesættelse af sagsøgerens ret til forsvar og meddelelse.
               
            
                  2.
               
               
                  Med det andet anbringende gøres gældende, at der foreligger et åbenbart urigtigt skøn fra Kommissionens side i forbindelse med vurderingen af skade og årsagssammenhæng med hensyn til den anvendte metode, data og procedure og en tilsidesættelse af artikel 3 i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (»grundforordningen«) (2).
               
            
                  3.
               
               
                  Med det tredje anbringende gøres gældende, at der foreligger en tilsidesættelse af grundforordningens artikel 1, stk. 2, og artikel 5, stk. 2, som følge af en fejlagtig definition af den pågældende vare.
               
            
                  4.
               
               
                  Med det fjerde anbringende gøres gældende, at der foreligger en tilsidesættelse af grundforordningens artikel 1, stk. 2, og artikel 3 samt et åbenbart urigtigt skøn vedrørende den pågældende vares dækning samt vedrørende vurderingen af importen fra det omhandlede land med hensyn til skadesanalysen og årsagen (KN-kode 76109090)
               
            
                  5.
               
               
                  Med det femte anbringende gøres gældende, at der foreligger en tilsidesættelse af grundforordningens artikel 2, stk. 6a, derved, at Kommissionen foretog et forkert valg af »egnet repræsentativt« land.
               
            
                  6.
               
               
                  Med det sjette anbringende gøres gældende, at der foreligger en tilsidesættelse af grundforordningens artikel 2, stk. 6a, vedrørende den retlige status af den rapport, hvormed Kommissionen fastslog, at der forelå betydelig markedsforvridning i et bestemt land eller sektor i dette land. Sagsøgeren har gjort gældende, at der foreligger en tilsidesættelse af forordning nr. 1/1958 om den ordning, der skal gælde for Det europæiske økonomiske Fællesskab på det sproglige område (3), og af sagsøgerens grundlæggende rettigheder henset til, at selskabet ikke kunne modtage den ovenstående rapport i en italiensk udgave.
               
            
         (1)  EUT 2021, L 109, s. 1.
      
         (2)  EUT 2016, L 176, s. 21.
      
         (3)  EFT 1952-1958, s. 59.